《偶兴》
清代·周有声

凉风飒飒度前除，独树萧条伴索居。人比僧闲耽习静，月先镫上照摊书。

吟高便欲争儿读，瓶罄终犹赖妇储。一笑年来博囊粟，未知谁得食吾余。

作者简介：（1749—1814）湖南长沙人，字希甫，号松冈。乾隆六十年进士。由内阁中书累迁大定知府，历思州、思南、贵阳三府，署江苏松江、苏州二府，总理下河工务。以干练称，以劳卒官。工诗，有《东冈诗剩》。